Euroopan velkakriisi on muuttumassa kovaa vauhtia sosiaaliseksi kriisiksi, varoittaa valtiovarainministeri Jutta Urpilainen (sd.)

Vaikka velkakriisissä ollaan nyt vakaammassa tilanteessa kuin vielä puoli vuotta sitten, Eurooppa on yhä vaikeuksissa, Urpilainen arvioi A-Studion haastattelussa keskiviikkona. Urpilaisen mukaan esimerkiksi Kreikan yli 60 prosentin nuorisotyöttömyys on hyvin huolestuttavaa.

Urpilainen esittää ratkaisuksi Etelä-Euroopan ongelmiin uudistuksia, joissa yhdistyisi pohjoinen talouskuri sosiaaliseen turvaverkkoon.